สวัสดีค่ะ อยากสอบถามเรื่องการตั้งครรภ์ กรณีเคยแท้งลูกโดยเครื่องดูดสูญอากาศ 3วันถัดมามดลูกติดเชื้อ จึงทำการขูดมดลูก ปัจจุบันรักษาหายปกติ ครบ 1ปีกว่า ประจำเดือนมาตลอด ปกติ และ มีเพศสัมพันธ์ค่อนข้างบ่อย ไม่ป้องกัน แต่ทำไมไม่ตั้งครรภ์ เป็นเพราะเคยแท้งหรือป่าวคะ มีสิทธิ์จะมีลูกไม่ได้อีกหรือป่าว ขอบสำหรับคำตอบล่วงหน้าค่ะ
สวัสดีค่ะIcerinการจะมีบุตรได้หรือไม่ได้ในอนาคตนั้น จะต้องดูความสมบูรณ์ของมดลูกและรังไข่เป็นสำคัญโดยหากยังมีรังไข่ทั้ง 2 ข้าง ท่อนำไข่ที่ปกติไม่ตีบตัน มีฮอร์โมนจากรังไข่ และไข่ตกลงมา อันนี้ก็น่าจะมีการปฏิสนธิได้ส่วนหลังการปฏิสนธิ ตัวอ่อนจะมีที่ฝังอย่างปลอดภัยจนถึงกำหนดคลอดหรือไม่ ก็อยู่ที่ความสมบูรณ์ของมดลูก ซึ่งกรณีเคยมีมดลูกติดเชื้อ เคยขูดมดลูกมาก่อน อาจทำให้มีผนังมดลูกบางทำให้ไม่เหมาะสมต่อการฝังตัวของตัวอ่อนได้ แต่ไม่ได้เป็นในทุกคนที่ขูดมดลูกมากรณีนี้ที่ไม่ตั้งครรภ์ตั้งแต่แรกเลยนั้น ปัญหาอาจอยู่ที่ท่อนำไข่ตีบตันจากเคยผ่าตัดหรือติดเชื้อในอุ้งเชิงกราน หรือการที่ไข่ไม่ตกตามรอบเดือนจากฮอร์โมนรังไข่ไม่สมดุล หรือเป็นสาเหตุของเพศชายเช่นความไม่สมบูรณ์ของอสุจิ แนะนำพบแพทย์เพื่อตรวจหาสาเหตุที่แน่ชัด หากมีเพศสัมพันธ์ไม่ป้องกันต่อเนื่อง 1 ปีขึ้นไปแล้วยังไม่มีบุตร